বয়ঃসন্ধি
হাইপোথ্যালামাস, পিটুইটারি, গোনাড, ও অ্যাড্রিনাল গ্রন্থি নিয়ে অন্তক্ষরা প্রজননতন্ত্র গঠিত। এছাড়া এর সাথে শরীরের আরো অনেক তন্ত্র জড়িত। সত্যিকারের বয়ঃসন্ধিকে ইংরেজিতে সেন্ট্রাল পিউবার্টি বা কেন্দ্রীয় বয়ঃসন্ধি হিসেবে অভিহিত করা হয়, কারণ কেন্দ্রীয় স্নায়ু তন্ত্রের একটি প্রক্রিয়া হিসেবে এই পরিবর্তন শুরু হয়। হরমোনগত বয়ঃসন্ধির সাধারণ বর্ণনা নিচে দেওয়া হলো:শরীরে শুরু হওয়া নিউরোহরমোনাল প্রক্রিয়ার এই পরিবর্তন দেখতে ১-২ বছর সময় লাগতে পারে।
পরিপক্বতা (মনোবৈজ্ঞানিক)
আমেরিকান মনস্তত্ত্ববিদ জেরোম বার্নার একটি ধারণার প্রস্তাব করেছিলেন যে, অপরিপক্বতার সময়কাল আসলে এক ধরনের পরীক্ষামূলক কর্মকান্ডের সময়, যেটির কোন মারাত্বক প্রভাব নেই। এই সময়ে একটি নবীন প্রাণী তার মায়ের সংস্পর্শে এবং তত্ত্বাবধানে থেকে আশেপাশের অভিজ্ঞ প্রাণীদের কর্মকান্ড পর্যবেক্ষণ করে অনেক কিছুই শিখতে পারে। প্রতীক এবং সাধনী ব্যবহার করে মানুষের মধ্যে নতুনত্বের জন্ম দেওয়া যায়। কাজেই কারো সামর্থ্যের সীমাবদ্ধতাগুলো ব্যাপক অনুসন্ধানের মাধ্যমে খুঁজে বের করে সংশোধন করার প্রকৃত প্রক্রিয়াটি হলো পুণঃ পুণঃ অনুকরণ প্রক্রিয়া; যেটাকে বলা হয় “অনুশীলিত, নিখুঁত এবং প্রয়োগ ক্ষেত্রে ভিন্ন”। মানসিক ক্রমবিকাশ বিশেষজ্ঞরা এমন ধারণা দেন যে, কগনিটিভ অপরিপক্বতার ফলে শিশুদের মনে তাদের অনুন্নত মেটা-কগনিশন এবং মূল্যবোধের বিপরীতে একটি রক্ষণশীল বাঁধার অভিযোজিত অভিপ্রায় গড়ে ওঠে, যার ফলে ক্ষতির সম্মুখীন হতে পারে তারা। ২১ শতাব্দীতে নবীনদের স্কুল এবং খেলাধূলোর সময়কাল আস্তে আস্তে বাড়ছে বলে আমাদের পৃথিবী ও প্রযুক্তিতে জটিলতা বাড়ছে; কারণ এর ফলে শিশুদের কাছ থেকে নানা ধরনের দক্ষতা এবং সামর্থ্য প্রত্যাশা করে জটিল ঘুরপ্যাঁচ এবং অপ্রয়োজনীয় সব পূর্বশর্ত তৈরি করা হয়েছে সমাজে। কর্মক্ষেত্রে বিভিন্ন রকম চাহিদা এবং বয়স্কদের কাছ থেকে অতিরিক্ত প্রত্যাশার কারণে কৈশোর বয়সে মানুষের ব্যবহার এবং আবেগজনিত সমস্যা বৃদ্ধি পেতে পারে।